गाब्रिएल जेजुस

**ग्याब्रियर जेजुस** (जन्म: १९ डिसेम्बर १९९८) (), एक ब्राजिली व्यावसायिक फुटबल खेलाडी हुन जो अङ्ग्रेजी क्लब म्यानचेस्टर सिटी र ब्राजिल राष्ट्रिय फुटबल टोलीका लागि अग्रपङ्क्तिको रूपमा खेल्दछन्।

जेजुस राष्ट्रिय फुटबल टोली र म्यानचेस्टर फुटबल क्लबका लागि उत्कृष्ट खेलाडी मध्यमा पर्दछन्। सन् २०१० मा जेजेजले १३ वर्षको उमेरमा पुर्तुगालको आयाङ्गुएरा नामक एक फुटबल क्लब मार्फत व्यावसायिक फुटबलमा प्रशिक्षण लिन सुरु गरेका थिए भने सन् २०१३ मा जेजुस पालमेरस नामक एक फुटबल क्लब मार्फत व्यावसायिक फुटबल खेलजीवनको सुरुवात गरेका थिए। सन् २०१५ मा उनलाई "काम्पिओनातो ब्रासिलेरू सेरिए आ"मा उत्कृष्ट प्रदर्शन गरेका कारण उनलाई नवआगन्तुक फुटबल खेलाडीको रूपमा मतदान गरिएको थियो भने उनले पलमेरसका लागि कोपा दु ब्राजिउ नामक एक फुटबल प्रतियोगिताको उपाधि जितका लागि उनले महत्त्वपूर्ण योगदान दिएका थिए। सन् २०१६ मा पलमेसरलाई २२ वर्ष पश्चात् लिग कप जिताउन उनको महत्त्वपूर्ण योगदान रहेको थियो जसकारण उनलाई सोही वर्ष संस्करणको उत्कृष्ट खेलाडीको रूपमा चुनिएको थियो। सन् २०१७ मा उन अङ्ग्रेजी फुटबल क्लब म्यानचेस्टर युनाइटेडमा ३ करोड २० लाख युरोमा आवद्ध भएका थिए भने सिटीले सन् २०१८, सन् २०१९ को प्रिमियर लिग, सज् २०१८,१९ र सन् २०२० को इएफएल कप सहित सन् २०१९ को एफए कप पनि जित्न सफल भएको थियो।  

सन् २०१५ मा जेजुसले ब्राजिल २० वर्ष मुनिको राष्ट्रिय फुटबल टोलीको प्रतिनिधित्व गर्दै अन्तर्राष्ट्रिय फुटबल यात्राको सुरुवात गरेका थिए भने उनले कुल ६ उपस्थितमा जम्मा १ गोल गर्न सफल भएका थिए। जेजुसले ब्राजिल युवा फुटबल टोलीका तर्फबाट कुल २१ उपस्थितिहरूमा ७ गोल गर्न सफल भएका थिए भने टोली सन् २०१५ को फिफा यु-२० विश्वकपको अन्तिममा पुग्न सफल भएको थियो। केही वर्ष युवा टोलीका लागि फुटबल खेलेका जेजुसको सन् २०१६ मा वरिष्ठ राष्ट्रिय टोलीमा पदोन्नति भएको थियो भने उनले टोलीको प्रतिनिधित्व गर्दै सन् २०१८ रूसमा आयोजित फिफा विश्वकप संस्करणमा टोलीको प्रतिनिधित्व गरेका थिए भने उनले यसबाहेक सन् २०१९ को कोपा आमेरिका नामक एक अन्तर्राष्ट्रिय फुटबल प्रतियोगितामा पनि टोलीका तर्फबाट सहभागिता जनाएका थिए। जेजुसले सन् २०१९ को अन्त्यसम्ममा राष्ट्रिय टोलीका लागि ३९ उपस्थितिहरू जनाउँदै कुल १८ गोल गर्न सफल भएका थिए।

## क्लब खेलजीवन 
### पलमेरस 
सन् २०१३ जुलाई १ का दिन जेजुसले ब्राजिलको तासा तासा स्थित पलमेरस नामक एक फुटबल क्लबसँगको आवद्ध पत्रमा हस्ताक्षर गरेका थिए। सन् २०१३ मा व्यावसायिक फुटबलमा पर्दापण गरेका जेजुस त्यस वर्ष क्लबका लागि ४८ खेलहरूमा कुल ५४ गोल गरेका थिए जसकारण उनी त्यस वर्षका सर्वाधिक गोलकर्ता बन्न सफल भएका थिए। सन् २०१४ मा जेजुसले उक्त क्लबका लागि थप तीन वर्ष फुटबल खेल्ने गरी एक सम्झौता पत्रमा हस्ताक्षर गरेका थिए। सन् २०१४ मा जेजुसले उक्त क्लबका लागि जनाएको २२ उपस्थितिहरूमा कुल ३७ गोल गर्न सफल भएका थिए। सन् २०१४ अगस्ट २७ का दिन उनी पलमेरसको वरिष्ठ टोलीका तर्फबाट पर्दापण गरेका थिए भने उक्त खेलमा घरेलु टोलीले क्लुबे आत्लेतिको मिनिएरू विरुद्धको खेलमा १-० गोल अन्तरले हार बेहोरेको थियो। जेजुसले सन् २०१५ मार्च ७ का दिन क्लबका तर्लबाट काम्पिओनातु पाउलिस्ताको संस्करणमा उपस्थिति जनाएका थिए भने उक्त खेलमा क्लबले का ब्रागेन्तिनुलाई १-० गोल अन्तरले पराजित गरेको थियो भने उक्त खेल आलियान्ज पार्केमा आयोजना गरिएको थियो। जेजुसले २९ अप्रिलका दिनबाट फुटबल कप खेलहरू खेल्न सुरु गरेका थिए भने उनी साम्पायु कोरिए फुतबोल क्लुबेको विरुद्ध आयोजित खेलमा सहभागी भएका थिए।

### म्यानचेस्टर सिटी 
सन् २०१६ अगस्ट ३ का दिन जेजुल अङ्ग्रेजी क्लब म्यानचेस्टर युनाइटेडमा सन् २०१७ मा आवद्ध भई सन् २०२१ सम्म उक्त क्लबमा रहने भनि घोषणा गरिएको थियो। पछि उनी ३ करोड ३३ लाख युरोमा उक्त क्लबमा आवद्ध भएका थिए। सन् २०१७ जनवरी २१ का दिन जेजुसले क्लबका लागि प्रिमियर लिगमा पहिलो उपस्थिति जनाएका थिए जहाँ उनी राहिम स्टर्लिङलाई ८२औँ मिनेटमा विस्थापित गर्दै मैदान उत्रिएका थिए। म्यानचेस्टर रङ्गशालामा टोटनह्याम हट्सपर विरुद्ध आयोजना भएको उक्त खेल २-२ को बराबरीमा टुङ्गिएको थियो। उक्त खेलको १ हप्ता पश्चात् जेजुसले क्लबका लागि  आधिकारिक रूपमा पहिलो उपस्थिति जनाएका थिए जहाँ उनी ११ खेलाडीहरू मध्येका एकको रूपमा क्रिस्टल प्यालेसको विरुद्ध मैदान उत्रिएका थिए। क्रिस्टल प्यालेसको विरुद्ध आयोजित खेलमा जेजुसले स्टर्लिङलाई गोल गर्नका लागि सहायता प्रदान गरेका थिए भने उक्त खेल सिटीले ३-० गोल अन्तरले हात पर्न सफल भएको थियो। १ फेब्रुअरी २०१७ का दिन आयोजित प्रिमियर लिगको खेलमा जेजुलले वेस्टह्याम युनाइटेडको विरुद्ध गोल गर्नका लागि खेलको १७ मा गोल गर्दै खेलको ३९औँ मिनेटमा केभिन दि ब्रोइनलाई गोल गर्नका लागि सहायता प्रदान गरेका थिए। यसको साथमा उनी प्रिमियस लिगको पहिलो सुरुवाती खेलामा पहिलो गोल गर्ने र सहायता प्रदान गर्ने पहिलो खेलाडी बनेका थिए। उक्त क्लबका लागि खेलेको चौँथो खेलमा उनी घाइते हुन परेका थिए जसकारण उनले सन् २०१६-१७ संस्करणको प्रिमियर लिग छुटाउने सम्भावना देखिएको थियो। खेलमा चोट लागे पछि उनी अप्रिलमा चोट मुक्त हुँदै पुनः खेलमा फर्किएका थिए। सन् २०१६-१७ संस्करणको प्रिमियर लिगमा जेजुसले कुल ११ खेलहरूमा जम्मा ७ गोल गर्न सफल भएकन थिए भने उनले गोल गर्नका लागि ४ सहायता प्रदान गरेका थिए।

## अन्तर्राष्ट्रिय खेलजीवन 
सन् २०१५ मा जेजुसले ब्राजिल २० वर्ष मुनिको राष्ट्रिय फुटबल टोलीको प्रतिनिधित्व गर्दै अन्तर्राष्ट्रिय फुटबल यात्राको सुरुवात गरेका थिए भने उनले कुल ६ उपस्थितमा जम्मा १ गोल गर्न सफल भएका थिए। जेजुसले सन् २०१५ मा न्युजिल्यान्डमा आयोजित यु-२० फिफा विश्वकपका २० वर्ष मुनिको राष्ट्रिय फुटबल टोलीको प्रतिनिधित्व गरेका थिए भने उक्त अन्तर्राष्ट्रिय प्रतियोगितामा राष्ट्रिय टोली अन्तिम खेलमा सर्बियासँगको खेलमा पराजित हुँदै दोस्रो स्थानमा चित्त बुझाउनु परेको थियो। उनले यस प्रतियोगितामा नाइजेरिया विरुद्ध पहिलो आधिकारिक गोल गर्न सफल भएका थिए भने उक्त खेल टोलीले ४-२ गोल अन्तरले हात परेको थियो। सन् २०१६ मा उनी प्रशिक्षक दुङ्गाको नेतृत्वमा राष्ट्रिय टोली गठन गर्ने क्रममा जेजुसलाई पनि छनोट गरिएको थियो भने टोलीले संयुक्त राज्य अमेरिकामा आयोजना हुन लागेको कोपा आमेरिका सेन्तेनारिओमा सहभागिता जनाउने भएको थियो। त्यस वर्ष पछि उनी ओलम्पिक खेलका लागि ५ अग्रपङ्क्ति खेलाडीहरू मध्ये पर्न सफल भएका थिए। ओलम्पिक खेलमा जेजुसले डेनमार्कका विरुद्ध दुई गोल गर्न सफल भएका थिए भने उक्त खेल युवा राष्ट्रिय टोलीले ४-० गोल अन्तरले जित्न सफल भएको थियो। उक्त प्रतियोगिताको सेमिफाइनल खेलमा टोलीले होन्डुरसलाई पराजित गर्दै अन्तिम यात्रा तय गरेको थियो। प्रतियोगिताको अन्तिम खेलमा टोलीले जर्मनीलाई पराजित गर्दै उपाधि उचालेको थियो। 

सन् २०१६ सेप्टेम्बर १ का दिन सन् २०१८ रूसमा आयोजना हुन लागेको फिफा विश्वकपको छनोट खेलमा जेजुसले वरिष्ठ राष्ट्रिय टोलीको तर्फबाट वरिष्ठ अन्तर्राष्ट्रिय फुटबल कार्यजीवनको सुरुवात गरेका थिए भने उक्त खेल इक्वेडरको विरुद्ध आयोजना गरिएको थियो जहाँ राष्ट्रिय टोलीले इक्वेडरलाई ३-० गोल अन्तरले पराजित गरेको थियो। सन् २०१८ को फिफा विश्वकप छनोटका लागि आयोजित कन्मेबोल प्रतियोगितामा जेजुस प्रतियोगिताका सर्वाधिक गोलकर्ता बनेका थिए जहाँ उनले कुल १० उपस्थितिहरूमा जम्मा ७ गोल गर्न सफल भएका थिए। सन् २०१८ रूसमा आयोजना हुन लागेको फिफा विश्वकपका लागि राष्ट्रिय टोलीको गठन गर्ने क्रममा जेजुसलाई पनि अग्रपङ्क्तिको खेलाडीको रूपमा छनोट गरिएको थियो। जेजुसले उक्त अन्तर्राष्ट्रिय प्रतियोगिता अन्तर्गत सबै ५ खेलहरूमा गोल रहित उपस्थितिहरू जनाएका थिए।

सन् २०१९ मा ब्राजिलमा आयोजना हुन लागेको कोपा आमेरिका नामक एक अन्तर्राष्ट्रिय प्रतियोगिताका लागि राष्ट्रिय टोलीको गठन गर्ने क्रममा जेजुसलाई पनि अग्रपङ्क्तिको खेलाडीको रूपमा छनोट गरिएको थियो। उक्त प्रतियोगितामा राष्ट्रिय टोलीले अन्तिमसम्मको यात्रा तय गरेको थियो भने उक्त प्रतियोगिताको अन्तिम खेलमा राष्ट्रिय टोलीले पेरूलाई ३-१ गोल अन्तरले पराजित गर्दै घरेलु मैदानमा केपा आमेरिकाको उपाधि उचाल्न सफल भएको थियो जुन ब्राजिलको ९औँ उपाधि जित बनेको थियो। सन् २०१९ को कोपा आमेरिकाको अन्तिम खेलमा जेजुसको खराब व्यवहार र प्रदर्शनका कारण उनले रातो कार्ड खाएका थिए भने यससँगै उनलाई कोन्मोबोल प्रतियोगिता खेल्न नमिल्ने गरी २ महिनाको प्रतिबन्ध लगाइएको थियो।

## कार्यकाल तथ्याङ्क
## सन्दर्भ सामग्री
## बाह्य कडीहरू 
*
*
श्रेणी:विकिथन-७ मा बनाइएका वा सुधारिएका लेखहरू
श्रेणी:ब्राजिलका फुटबल खेलाडीहरू
श्रेणी:सन् १९९७ मा जन्म
श्रेणी:जीवित मानिसहरू